Fundargerð stjórnarfundar FFÁS 7.október kl 14.15-16
Mættar: Dröfn, Guðrún, Ágústa, Þóra, Þórunn, Jónella og Margrét
Dröfn fór yfir síðustu fundargerð. 
Hún er búin að sækja um 2 milljóna styrk úr Bókasafnssjóði bókasafnsráðs. Hún hefur ekki komist í að fara yfir niðurstöður könnunarinnar okkar en það þarf að fara yfir þær sem fyrst. Á síðasta fundi ákváðum við að hafa næstu fræðslustund þann 4.nóvember en nú er komið í ljós að það er á sama tíma og UTÍS svo við ákváðum að hafa hana frekar 11. Nóvember hjá Ágústu í Flataskóla frá 13.30-16. Dagskrá svo hljóðandi:
13.30 Ágústa opnar fræðslustundina og kynnir og segir frá dagskránni og sínu safni.
13.45 Elínborg kynnir Djúpið og segir frá sínu starfi sem kennsluráðgjafi í UT.
14.15 Kaffi
15.00 Guðrún Lára segir frá unglingabókmenntum
Veitingar: Mandi (Þórunn græjar), sætir bitar (Dröfn), servíettur, gos, kaffi (Ágústa)
Umræður um streymi. Þórunn athugar fjarfundarbúnað sem Garðaskóli á. Mögulega verðum við bara live á FB síðu félagsins.
Guðrún lætur vita um breytta dagsetningu á FB síðu félagsins og tekur svo niður skráningu þegar nær dregur.
Okkur vantar kjarafulltrúa hópsins fyrir hönd SBU og KÍ. Umræður um hvað Ívar og Ásgeir gerðu nákvæmlega og rætt hvort þeir gætu skilað inn stuttum útdrætti á sínum störfum fyrir félagið. Vekjum athygli á því á næstu fræðslustund að okkur vanti kjarafulltrúa og sækjumst eftir tillögum um fulltrúa.
Næsti fundur 2.desember kl 17 hjá Dröfn.
Fundi slitið.

